tomron87/hebrew-wikipedia-sentences-corpus huggingface dataset:
כמו צ'לסי, גם באיירן הוגרלה לשחק מול קבוצה מספרד בחצי הגמר, לאחר ששתיהן כבר פגשו יריבה ספרדית בשלב הבתים, וכמו צ'לסי גם באיירן שיחקה את המשחק הראשון בבית.
באיירן הוגרלה לשחק מול ריאל מדריד, וניצחה 2-1 במשחק הראשון.
ההכרעה עברה למשחק גומלין בסנטיאגו ברנבאו, בו ריאל ניצחה בתוצאה זהה לניצחון באיירן במשחק הראשון, 2-1 בתום הזמן החוקי, והמשחק עבר להארכה.
לאחר שגם בזמן ההארכה לא הושגה הכרעה, עבר המשחק לבעיטות הכרעה מ-11 מטר, ובאיירן ניצחה 3-1, כשהחמצה של מגן ריאל מדריד, סרחיו ראמוס, שבעט את הפנדל הרביעי של קבוצתו מעל המשקוף, שלחה את באיירן לגמר ה-9 בתולדותיה.
במשחק נקבע עוד כי דויד אלאבה, הולגר באדשטובר ולואיס גוסטבו יחמיצו את משחק הגמר בגלל צבירת כרטיסים צהובים.
באדשטובר וגוסטבו ספגו את הכרטיס הצהוב במהלך ההארכה.
על אף שליטה ברורה של באיירן במהלך המחצית הראשונה, הקבוצות ירדו להפסקה בשוויון 0-0. המחצית השנייה הייתה מאוזנת יותר מבחינת ההחזקה בכדור, אך באיירן הוסיפה להיות מסוכנת יותר.
השער הראשון במשחק נכבש כשנותרו 7 דקות בלבד לסיום הזמן החוקי.
קשר באיירן, טוני קרוס, הגביה אל ראשו של תומאס מילר, שנגח את הכדור אל הקרקע ומשם מתחת למשקוף ומעל ידיו של שוער צ'לסי פטר צ'ך, וקבע 1-0 לבאיירן.
בדקה ה-87, ארבע דקות לאחר השער, ביצעה באיירן חילוף הגנתי וכובש השער, מילר, הוחלף בדניאל ואן בויטן, אך ההגנה של באיירן כשלה כעבור דקה בלבד.
בדקה ה-88 כדור קרן מצד ימין של חואן מאטה מצא את הראש של דידייה דרוגבה בתוך הרחבה, הנגיחה הלכה לפינה הגבוהה של השוער מנואל נוייר, וצ'לסי השיגה את השוויון.
חמש דקות בלבד מפתיחת ההארכה, הכשיל דרוגבה את קשרה הצרפתי של באיירן, פרנק ריברי, בתוך הרחבה.
בעקבות ההכשלה נפצע ריברי והוחלף, לא לפני שאריין רובן ניגש לבעוט את הפנדל, אך החמיץ והבעיטה נהדפה על ידי צ'ך.
בבעיטות ההכרעה, צ'לסי עוד החמיצה את הבעיטה הראשונה שלה מרגלי חואן מאטה, אך כבשה את כל ארבע הבעיטות הנותרות.
באיירן, שכבשה את שלוש הבעיטות הראשונות ואף הובילה בשלב זה בדו-קרב, כשלה בשתי הבעיטות האחרונות, כשפטר צ'ך הדף את הבעיטות של איביצה אוליץ' ובסטיאן שווינשטייגר.
את הפנדל החמישי והמכריע בעט דידייה דרוגבה אל הפינה השמאלית של מנואל נוייר וכבש, וצ'לסי זכתה לראשונה בתולדותיה בטורניר.
צ'לסי באיירן מינכןשערים 1 1בעיטות לשער 9 35בעיטות למסגרת 3 7החזקת כדור 44% 56%קרנות 1 20עבירות 26 14נבדלים 2 1כרטיסים צהובים 4 1כרטיסים אדומים 0 0
גמר ליגת האלופות 2013 התקיים באצטדיון ומבלי שבלונדון, אצטדיון הבית של נבחרת אנגליה, ב-25 במאי 2013. במשחק נקבע כי הזוכה בטורניר ליגת האלופות לעונת היא באיירן מינכן מגרמניה, שניצחה במשחק את בת ארצה בורוסיה דורטמונד בתוצאה 2-1. משחק הגמר היה סיומה של העונה ה-58 של הטורניר, וה-21 במתכונתו הנוכחית.
אצטדיון ומבלי אירח את משחק הגמר בפעם השביעית בהיסטוריה, ובפעם השנייה בתוך שלוש שנים, לאחר שאירח גם את גמר ליגת האלופות 2011. בפעם הראשונה בהיסטוריה נערך מפגש כל-גרמני בגמר ליגת האלופות, והפעם הרביעית בה שתי קבוצות מאותה המדינה נפגשות במשחק הגמר.
המדינות הקודמות ששלחו שתי נציגות לגמר המפעל היו ספרד (2000), איטליה (2003) ואנגליה (2008).
מסכת השערים במשחק החלה בדקה ה-60, אז באיירן עלתה ליתרון 1-0 משערו של מריו מנדז'וקיץ'.
שמונה דקות בלבד לאחר מכן, השווה אילקאיי גונדואן את התוצאה בבעיטת עונשין מ-11 מטר, אך דקה בלבד לסיום הזמן החוקי של המשחק, קבע אריין רובן, השחקן המצטיין במשחק, את התוצאה הסופית.
היה זה משחק גמר ליגת האלופות השני ברציפות עבור באיירן מינכן, שהפסידה שנה קודם לכן לצ'לסי.
בסך הכל, היה זה גמר ליגת האלופות העשירי של המועדון, והזכייה החמישית בתואר.
בכך, השוויתה באיירן את הישגה של ליברפול במקום השלישי בטבלת הזכיות במפעל.
עבור דורטמונד היה זה משחק הגמר השני בתולדותיה, לאחר שזכתה במפעל בעונת .
עונה לאחר זכייתה של דורטמונד, היא פגשה והדיחה את באיירן מינכן ברבע גמר המפעל אך הודחה על ידי ריאל מדריד בחצי הגמר.
מאמנה דאז של ריאל מדריד היה מאמנה של באיירן מינכן במשחק הגמר, יופ היינקס.
בנוסף למשחק הגמר, שתי הקבוצות התחרו ביניהן באופן ישיר על התארים בגרמניה באותה עונה, ובעונה שקדמה לה.
בעונת דורטמונד זכתה בדאבל בגרמניה, כשבאיירן מסיימת כסגניתה בבונדסליגה ומפסידה לה בגמר הגביע הגרמני.
עונה אחר כך באיירן השלימה זכייה בדאבל, תוך שהיא מדיחה את דורטמונד ברבע גמר הגביע.
מה שהוסיף ליריבות החזקה בין הקבוצות היה מעברו הצפוי של מריו גצה, שחקנה של דורטמונד שגדל בקבוצה, לבאיירן מינכן, עליו הוכרז לפני שלב חצי גמר ליגת האלופות.
בהגרלת הבתים שובצה באיירן בבית ו', יחד עם ולנסיה, ליל ובאטה בוריסוב.
לאחר ניצחון חשוב מול ולנסיה במשחק הראשון, ספגה באיירן הפסד חוץ מפתיע, 3-1 לבאטה בוריסוב.
בארבעת המשחקים שנותרו השיגה באיירן שלושה ניצחונות, מתוכם שני ניצחונות ביתיים בהפרש שערים גבוה, 6-1 על באטה בוריסוב, במשחק בו כבש קלאודיו פיסארו שלושער, ו-4-1 על ליל.
באיירן סיימה בראש הבית, על אף כמות נקודות זהה לסגניתה ולנסיה, בזכות המאזן הפנימי שלה מולה (ניצחון בבית, תיקו בחוץ).
שלב הבתים - באיירן מינכןקבוצהמשחקיםניצחונותתיקוהפסדיםשערי זכותשערי חובההפרש שעריםנקודות באיירן מינכן64111578+13ולנסיה64111257+13באטה בוריסוב62049156-6ליל61054139-3
באיירן הוגרלה לשחק בשמינית הגמר מול ארסנל מאנגליה.
במשחק הראשון באצטדיון האמירויות בלונדון ניצחה באיירן 3-1. בשלב הגומלין באליאנץ ארנה במינכן, עלתה ארסנל ליתרון מוקדם, ולקראת הסיום לורן קוסיילני העלה אותה ליתרון 2-0 וקבע את תוצאת הסיום, אך למרות ההפסד באיירן העפילה לרבע הגמר בזכות הפרש שערי החוץ.
בשלב רבע הגמר הוגרלה באיירן מול יובנטוס האיטלקית, וגברה עליה בשני המשחקים בתוצאה זהה, 2-0. בשלב חצי הגמר פגשה באיירן את ברצלונה.
על אף הציפיות למפגש צמוד, הפגינה באיירן עליונות מוחלטת בצמד המשחקים.
באיירן הביסה את ברצלונה 4-0 במשחק הראשון במינכן, ובגומלין השלימה את העפלתה לגמר העשירי בתולדותיה עם ניצחון 3-0. בסך הכל בשני המפגשים הביסה באיירן את ברצלונה 7-0, במה שסימל בעיני רבים את חילופי השלטון בכדורגל האירופי.
בהגרלת הבתים שובצה דורטמונד בבית ד', יחד עם ריאל מדריד, מנצ'סטר סיטי ואייאקס אמסטרדם.
הבית נחשב לקשה מאוד ואף כונה "בית המוות", שכן הוא הכיל, בנוסף לדורטמונד, את אלופות שתי הליגות הבכירות באירופה, הפרמייר ליג והליגה הספרדית.
למרות זאת, דורטמונד הצליחה לסיים בראש הבית, עם מאזן נקי מהפסדים ומאזן ביתי מושלם של שלושה ניצחונות.
גם בשני משחקי החוץ בהם סיימה דורטמונד בתיקו, דורטמונד הוליכה עד שספגה שער שוויון בדקות הסיום של המשחק (מול מנצ'סטר סיטי מריו בלוטלי השווה בכדור עונשין בדקה ה-90, ומול ריאל מדריד מסוט אוזיל השווה בדקה ה-89).
שלב הבתים - בורוסיה דורטמונדקבוצהמשחקיםניצחונותתיקוהפסדיםשערי זכותשערי חובההפרש שעריםנקודות בורוסיה דורטמונד64201156+14 ריאל מדריד63211596+11אייאקס אמסטרדם61148168-4מנצ'סטר סיטי60337114-3
בשלב שמינית הגמר הוגרלה דורטמונד מול שחטאר דונצק מאוקראינה.
המשחק הראשון התקיים בדונבס ארנה בדונצק.
ביום המשחק, התרסק מטוס של חברה לטיסות שכר בטיסה פנימית מאודסה לדונצק.
הנוסעים במטוס היו רובם ככולם אוהדים שעשו את דרכם למשחק.
44 אוהדים נהרגו, וטרם המשחק התקיימה דקת דומיה לזכרם.
המשחק עצמו הסתיים בשוויון 2-2, כשדורטמונד חוזרת פעמיים מפיגור, כולל שער שוויון שלוש דקות לסיום המשחק.
במשחק הגומלין בזיגנאל אידונה פארק בדורטמונד, הביסה המארחת את שחטאר בתוצאה 3-0 והעפילה לרבע הגמר.
בשלב זה הוגרלה דורטמונד מול מאלגה הספרדית.
במשחק הראשון באצטדיון לה רוסלדה במאלגה הקבוצות נפרדו בשוויון 0-0. דורטמונד הגיעה כפייבוריטית למשחק הגומלין הביתי, שהסתיים בדרמה גדולה.
המחצית הראשונה הסתיימה בשוויון 1-1, ובדקה ה-82 כבש אליסאו שער יתרון לזכות מאלגה, על אף שהיה בעמדת נבדל.
דקה אחת בתוך תוספת הזמן השיגה דורטמונד את השוויון משער של מרקו רויס, כשבמצב זה מאלגה עולה בזכות שערי חוץ.
שתי דקות אחר כך, כבש פליפה סנטנה, גם הוא מעמדת נבדל, את שער הניצחון לזכות דורטמונד, 3-2 שהעלה אותה לחצי הגמר לראשונה מאז .
בדומה לבאיירן, גם דורטמונד פגשה קבוצת פאר ספרדית בחצי הגמר, כשהוגרלה לשחק מול ריאל מדריד.
עבורה היה זה מפגש שני ברציפות מול יריבה ספרדית, ומפגש שני עם ריאל מדריד שסיימה כסגניתה בשלב הבתים.
דורטמונד הגיעה למשחק ללא מריו גצה, שנפצע במפגש הגומלין מול ריאל מדריד בחצי הגמר.
לעומתו, שחקני ההגנה לוקאש פישצ'ק ומאטס הומלס פתחו בהרכב, למרות המתנתו של פישצ'ק לניתוח בירך וחזרתו של הומלס מפציעה בקרסול.
באיירן מינכן חסרה במשחק את הולגר באדשטובר שסבל מפציעה בברך, וטוני קרוס שלא החלים בזמן מפציעה אותה ספג בשלב רבע הגמר, ופתחה בהרכב עם שבעה שחקנים שפתחו גם בגמר של העונה שעברה.
בחצי השעה הראשונה שלטה דורטמונד במשחק.
שוער באיירן, מנואל נוייר, רשם בשלב זה של המשחק מספר הצלות ששמרו על התוצאה מהפתיחה.
לאחר מכן, נטלה באיירן את השליטה במשחק, אך לא הצליחה לכבוש עד לסיום המחצית הראשונה, שהסתיימה בשוויון 0-0.
בדקה ה-60 נכבש השער הראשון במשחק.
אריין רובן קיבל כדור בתוך הרחבה מפרנק ריברי.
שוערה של דורטמונד, רומן וידנפלר, יצא לעברו של הקשר, שהצליח להעביר כדור רוחב למריו מנדז'וקיץ', שמקרוב כבש והעלה את קבוצתו ליתרון 1-0. שמונה דקות בלבד אחר כך, הרמת רגל של דאנטה פגעה בבטנו של מרקו רויס בתוך הרחבה, ודורטמונד זכתה בכדור עונשין מ-11 מטר.
אילקאיי גונדוגאן בעט נמוך לפינה הימנית, נוייר זינק לפינה הנגדית ודורטמונד השיגה את השוויון, 1-1. בדקה ה-89 כבשה באיירן את שער הניצחון.
ריברי מצא במסירת עקב את רובן בתוך הרחבה.
מבשל השער הראשון השתלט על הכדור בין שני שחקנים, ומקרוב דחק בבעיטה חלשה את הכדור מעבר לשוער וידנפלר, וקבע את תוצאת הסיום, 2-1 לבאיירן מינכן, אלופת אירופה בפעם החמישית בתולדותיה.
באיירן מינכן בורוסיה דורטמונדשערים 2 1בעיטות לשער 14 12בעיטות למסגרת 9 8החזקת כדור 58% 42%קרנות 8 6עבירות 7 11נבדלים 4 1כרטיסים צהובים 2 1כרטיסים אדומים 0 0
גמר ליגת האלופות 2014 התקיים באצטדיון האור בליסבון שבפורטוגל ב-24 במאי 2014, ובו נקבע שזוכת ליגת האלופות לעונת 2013/2014 היא ריאל מדריד שניצחה את אתלטיקו מדריד 1-4 בהארכה.
זו הייתה הפעם הראשונה שהתקיים דרבי בגמר ליגת האלופות והפעם העשירית בתולדותיה שריאל מדריד זוכה בליגת האלופות.
הראשונה לכבוש במשחק הייתה אתלטיקו מדריד, כשבדקה ה-36 כדור שננגח מראשו של הבלם דייגו גודין עבר מעל שוער ריאל איקר קסיאס ונכנס לשער.
ריאל מדריד הצליחה להשוות בזמן הפציעות, שוב בשער נגיחה של בלם הפעם סרחיו ראמוס, שהוביל את המשחק להארכה.
בהארכה כבשו שחקני ריאל מדריד, בייל, מרסלו ורונאלדו (בפנדל), שלושה שערים נוספים ותוצאת המשחק בסיומו עמדה על 1–4.
בהגרלת הבתים שובצה ריאל מדריד בבית ב', יחד עם יובנטוס, גלאטסראיי ופ.צ.
בפתיחת שלב הבתים הביסה ריאל מדריד 1–6 את גלאטסראיי, וניצחה גם את יתר משחקיה, מלבד המשחק מול יובנטוס בטורינו שהסתיים בתיקו.
שלב הבתים - ריאל מדרידקבוצהמשחקיםניצחונותתיקוהפסדיםשערי זכותשערי חובההפרש שעריםנקודות ריאל מדריד65102051516 גלאטסראיי62138146-7יובנטוס61329906פ.צ.
ריאל שובצה לשחק בשמינית הגמר נגד שאלקה 04. במפגש הראשון בין השתיים ריאל הביסה את שאלקה 1–6, ובמפגש השני נצחה שוב 1–3. ברבע הגמר ריאל פגשה שוב קבוצה גרמנית והפעם סגנית ליגת האלופות בעונה הקודמת בורוסיה דורטמונד שהדיחה את ריאל מדריד בחצי הגמר בעונה הקודמת.
במשחק הראשון ריאל נצחה 0–3 ובמשחק השני נצחה דורטמונד 0–2 וריאל עברה לשלב הבא כשהובילה 2–3 בסיכום המפגשים.
בחצי הגמר פגשה בפעם השלישית ברציפות קבוצה גרמנית והיא באיירן מינכן זוכת ליגת האלופות בעונה הקודמת.
במשחק הראשון בברנבאו נצחה ריאל מדריד 0–1, במשחק השני הביסה את אלופת אירופה 0–4 ועלתה לגמר ראשון מאז 2002.
אתלטיקו מדריד הוגרלה לבית ז', יחד עם זניט סנקט פטרבורג, פורטו ואוסטריה וינה.
כמו ריאל מדריד גם אתלטיקו ניצחה בחמישה ממשחקיה וסיימה בתיקו משחק אחד: נגד זניט ברוסיה במחזור החמישי.
שלב הבתים - אתלטיקו מדרידקבוצהמשחקיםניצחונותתיקוהפסדיםשערי זכותשערי חובההפרש שעריםנקודות אתלטיקו מדריד65101531216 זניט סנקט פטרבורג6132594-6 פורטו6123473-5 אוסטריה וינה61235105-5
בשמינית הגמר הוגרלה נגד הקבוצה האיטלקית מילאן, בחוץ נצחה אתלטיקו 0–1 ובמדריד 1–4. ברבע הגמר שיחקה נגד קבוצה ספרדית ברצלונה אלופת ספרד.
המשחק בברצלונה הסתיים בתיקו 1-1, במשחק השני בביתה הקבוצה נצחה 0–1 משער של קוקה ועלתה לחצי הגמר לראשונה מאז 1974.
בחצי הגמר הוגרלה נגד צ'לסי האנגלית, המשחק הראשון הסתיים ב-0-0 במדריד, במשחק השני אתלטיקו נצחה 1–3 ועלתה לגמר ליגת האלופות בפעם השנייה בתולדותיה.
אנחל די מריההשחקן המצטיין מטעם האוהדים:
גמר מונדיאל 2014 התקיים באצטדיון המרקנה בריו דה ז'ניירו שבברזיל ב-13 ביולי 2014, ובו נקבע שזוכת גביע העולם לשנת 2014 היא נבחרת גרמניה שניצחה את נבחרת ארגנטינה .
גרמניה ניצחה בזכות שער בהארכה של מריו גצה וזכתה בפעם הרביעית בגביע העולם, ולראשונה מאז איחודה.
זכייה זו היא הזכייה הראשונה של נבחרת אירופאית על אדמת יבשת דרום אמריקה.
משחק זה היה המפגש השלישי של גרמניה וארגנטינה בגמר גביע העולם, לאחר שנפגשו בגמר מונדיאל 1986 ובגמר מונדיאל 1990. לפני טורניר זה נבחרת גרמניה הגיעה לגמר המונדיאל 7 פעמים (6 פעמים כ), זכתה 3 פעמים (1954, 1974 ו-1990) והפסידה 4 פעמים (1966, 1982, 1986 ו-2002).
מנגד, נבחרת ארגנטינה הגיע לגמר המונדיאל 4 פעמים, זכתה פעמיים (1978 ו-1986) והפסידה פעמיים (1930 ו-1990).
לפני משחק זה שתי הנבחרות נפגשו 20 פעמים.
במפגשים אלו גרמניה ניצחה 6 פעמים, היו 5 תוצאות תיקו ו-9 ניצחונות לארגנטינה.
במשחקים אלו הובקעו בסך הכל 28 שערים.
6 מהמשחקים הללו התקיימו במסגרת גביע העולם, כששניים מתוכם בגמר.
משחק זה היה המפגש השביעי של נבחרות אלו בגביע העולם.
להלן מפגשי הנבחרות בגביעי העולם השונים:
בית א' במונדיאל 1958. מערב גרמניה ניצחה 1-3 את ארגנטינה.
בית ב' במונדיאל 1966. המשחק בין ארגנטינה ומערב גרמניה הסתיים בתוצאת שווין 0-0.
גמר מונדיאל 1986. ארגנטינה מנצחת 2-3 את מערב גרמניה, בדרך לזכייתה השנייה בגביע העולם.
גמר מונדיאל 1990. מערב גרמניה מנצחת 0-1 את ארגנטינה, בדרך לזכייתה השלישית בגביע העולם.
רבע גמר מונדיאל 2006. גרמניה מנצחת את ארגנטינה 2-4 בדו-קרב בעיטות עונשין, לאחר 1-1 ב-120 דקות משחק.
רבע גמר מונדיאל 2010. גרמניה הביסה את ארגנטינה 0-4.
לפני משחק זה, המפגש האחרון של שתי הנבחרות היה ב-15 באוגוסט 2012, במשחק ידידות שהתקיים בקומרצבנק ארנה שבפרנקפורט.
במפגש זה ארגנטינה ניצחה 1-3.
גרמניהשלבארגנטינהיריבהתוצאהשלב הבתיםיריבהתוצאה0 - 4משחק ראשון2 - 12 - 2משחק שני1 - 00 - 1משחק שלישי3 - 2מנצחת בית ז'טבלאות סופיותמנצחת בית ו'יריבהתוצאהשלבי הנוקאאוטיריבהתוצאה1 - 2השמינית הגמר1 - 0ה0 - 1רבע הגמר1 - 01 - 7חצי הגמר0 - 0ה (4 - 2פ)
הכדור למשחק הגמר הוצג ב-29 במאי 2014. בעוד בהיבט הטכני כדור זה זהה לכדור ששימש בשלבים הקודמים של התחרות (הבראזוקה), עיצובו של כדור הגמר שונה מעיצובו של הכדור הקודם.
ניקולה ריצולי האיטלקי נבחר לשופט המשחק יחד עם עמיתיו בני ארצו רנאטו פבראני ואנדראה סטפני, שנבחרו לשמש כקוונים במשחק.
קרלוס ורה וכריסטיאן לסקאנו האקוודורים נבחרו לשופטים ה-4 וה-5 בהתאמה.
במהלך הטורניר, ריצולי שפט במשחקי שלב הבתים בין ו, ובין ו.
בנוסף הוא שפט במשחק רבע הגמר בין ו.
ריצולי היה השופט האיטלקי השלישי ששופט את משחק גמר גביע העולם, אחרי שסרג'יו גונלה שפט את משחק גמר מונדיאל 1978 ואחרי שפיירלואיג'י קולינה שפט את משחק גמר מונדיאל 2002.
נשיאת ברזיל, המדינה המארחת את הטורניר, דילמה רוסף, הזמינה לגמר המונדיאל את ראשי מדינות ה-BRICS לקראת מפגשת הפסגה של BRICS ה-6. ראש ממשלת הודו, נרנדרה מודי, השיב: "ספורט מביא רוח של ידידות ושייכות בין אומות העולם.
דילמה רוסף מסרה את גביע העולם לנבחרת הזוכה בטקס הענקת הפרסים יחד עם ספ בלאטר, נשיא פיפ"א.
קנצלרית גרמניה אנגלה מרקל ונשיא גרמניה יואכים גאוק נכחו במשחק הגמר.
מרקל גם צפתה בניצחונה של גרמניה 0-4 על במשחק הראשון של שלב הבתים שהתקיים בסלבדור.
נשיאת ארגנטינה כריסטינה פרננדס דה קירשנר לא נכחה במשחק הגמר בעקבות ימי הולדת של נכדיה ובעיה של דלקת גרון.
ידוענים נוספים דוגמת מיק ג'אגר, דייוויד בקהאם, אשטון קוצ'ר, דניאל קרייג, טום בריידי, ריהאנה, אדריאנה לימה, לברון ג'יימס ופלה נכחו במשחק.
לפני משחק הגמר התקיים טקס הנעילה של הטורניר, בו הופיעו שאקירה, קרליניוס בראון, קרלוס סנטנה, וייקליף ז'אן, איווטי סנגלו ואלכסנדרה פירס.
לאחר הטקס ועוד לפני המשחק, דוגמנית העל הברזילאית ג'יזל בונדשן ושחקן העבר קרלס פויול, שזכה עם במונדיאל הקודם, הציגו את גביע העולם לקהל באצטדיון.
בדקה ה-21 גונסאלו היגוואין קיבל את הכדור לאחר איבוד של טוני קרוס, אך ב-1 על 1 מול מנואל נוייר בעט ברשלנות מחוץ למסגרת.
בדקה ה-30 אסקיאל לאבסי העביר כדור להיגוואין ששלח לרשת.
היגוואין רץ לחגוג, אך הקוון הרים את הדגל והודיע על נבדל.
שניות לפני המחצית, בנדיקט הובדס נגח כדור מבעיטת קרן לקורה.
בדקה ה-47 ליונל מסי נכנס לרחבה וקיבל את הכדור מלוקאס ביגליה, אך הוא בעט את הכדור ליד הקורה ולא למסגרת.
עם תחילת ההארכה אנדרה שורלה בעט בחוזקה לשער של ארגנטינה, אך סרחיו רומרו עצר את הכדור.
בדקה ה-97 מרקוס רוחו שלח כדור לרודריגו פלאסיו, שניסה להקפיץ מעל נוייר, אך הכדור חלף ליד הקורה.
בדקה ה-113 אנדרה שורלה העביר כדור למריו גצה, שעצר על חזהו ומהאוויר בעט עם רגלו השמאלית לשער של סרחיו רומרו, והבקיע.
גצה הפך לשחקן המחליף הראשון שכובש שער ניצחון בגמר המונדיאל.
קוונים: רנאטו פבראני ואנדראה סטפני
+סטטיסטיקות המשחק נבחרת גרמניה ארגנטינה שערים שהובקעו 1 0 סך הכל בעיטות 10 10 בעיטות למסגרת 7 2 אחוזי החזקת כדור 60% 40% בעיטות קרן 5 3 עבירות 20 16 כדורי נבדל 3 2 הצלות 2 6 כרטיסים צהובים 2 2 כרטיסים אדומים 0 0
גמר ליגת האלופות 2005 התקיים באצטדיון אטאטורק, אצטדיון הבית של , ב-25 במאי 2005, ובו נקבע כי הזוכה בטורניר ליגת האלופות לעונת היא ליברפול מאנגליה, שניצחה במשחק את מילאן מאיטליה בתוצאה 3-2 בדו-קרב בעיטות עונשין, לאחר 3-3 בתום ההארכה.
ליברפול זכתה בתואר בפעם החמישית בתולדותיה.
היה זה משחק גמר ליגת האלופות השישי בהיסטוריה של הקבוצה, והראשון מאז , אז הפסידה ליובנטוס מאיטליה, במשחק בו התרחש אסון הייזל, בעקבותיו הורחקה, יחד עם שאר הקבוצות האנגליות, ממשחקים באירופה.
עבור מילאן היה זה משחק הגמר העשירי בתולדותיה, אך היא נותרה עם שש זכיות, בדרך להפסדה הרביעי במשחקי הגמר.
באותה העונה היא סיימה את הליגה המקומית, הסרייה א', במקום השני בטבלה.
ליברפול, שהפתיעה רבים בעצם ההעפלה לגמר מול קבוצות עדיפות ממנה, סיימה את הליגה המקומית, הפרמייר ליג, במקום ה-5 בטבלה.
מילאן הפגינה דומיננטיות מוחלטת במחצית הראשונה, והובילה במחצית בתוצאה 3-0 משער של פאולו מלדיני כבר בדקה הראשונה, ושני שערים נוספים של הרנן קרספו.
במחצית השנייה, ליברפול הצליחה להבקיע 3 פעמים בתוך 6 דקות בלבד, בין הדקות 54 ו-60. סטיבן ג'רארד, ולדימיר שמיצר וצ'אבי אלונסו כבשו לזכותה, שוויון 3-3 שנותר עד לסיום ההארכה.
ליברפול ניצחה בדו-קרב בעיטות ההכרעה בתוצאה 3-2.
הקאמבק המרשים של ליברפול זכה לכינוי "נס איסטנבול", ונחשב לאחד הרגעים המזהירים בתולדות המועדון.
ליברפול החלה את דרכה בשלב המוקדמות השלישי, בו פגשה את גראצר א.ק.
למרות הפסד מפתיע, 1-0 באנפילד, אצטדיונה הביתי, ליברפול הצליחה לנצח 2-0 בחוץ ולהעפיל לשלב הבתים.
בהגרלת הבתים שובצה ליברפול בבית א', יחד עם מונקו, אולימפיאקוס ודפורטיבו לה קורוניה.
ליברפול סיימה במקום השני בבית, אחרי מונקו, עם שלושה ניצחונות בלבד, בזכות ניצחון דרמטי מול אולימפיאקוס באנפילד במחזור האחרון של שלב הבתים.
אולימפיאקוס ניצחה בסיבוב הראשון 1-0 בביתה, והגיעה למשחק עם 3 נקודות יותר מליברפול בטבלה.
היא הובילה 1-0 באנפילד משער של ריבאלדו, וליברפול הפכה את התוצאה בדקה ה-81 ועלתה ל-2-1, אך תוצאה זו לא הספיקה על אף שוויון הנקודות בטבלה, בגלל יתרון בשערי חוץ לאולימפיאקוס.
בדקה ה-86, סטיבן ג'רארד כבש שער דרמטי שהעלה את ליברפול על חשבון היוונים לשמינית הגמר.
שלב הבתים - ליברפולקבוצהמשחקיםניצחונותתיקוהפסדיםשערי זכותשערי חובההפרש שעריםנקודות מונקו64021046+12 ליברפול6312633+10 אולימפיאקוס 631255010 דפורטיבו לה קורוניה6024099-2
ליברפול הוגרלה לשחק בשמינית הגמר מול באייר לברקוזן מגרמניה, וניצחה בשני המשחקים באותה תוצאה, 3-1, כשהמשחק הראשון נערך באנגליה והגומלין בגרמניה.
ברבע הגמר ליברפול הוגרלה לשחק מול יובנטוס מאיטליה.
במשחק הראשון, שנערך בביתה, ליברפול גברה 2-1 על יובנטוס, ונסעה למשחק הגומלין בידיעה שהפסד 1-0 יגרום להדחתה.
למרות זאת, השכילה לשמור על רשת נקייה, ולהעפיל בתום המשחק שהסתיים ב-0-0.
הגרלת חצי הגמר סיפקה לליברפול מפגש דרבי כל-אנגלי, מול צ'לסי.
מאמנה הפורטוגזי של צ'לסי, ז'וזה מוריניו, הגיע למשחק כאלוף אירופה המכהן, לאחר שזכה בתואר עונה קודם לכן, כמאמנה של פורטו מפורטוגל.
במשחק הראשון נפרדו הקבוצות בשוויון 0-0 בביתה של צ'לסי, הסטמפורד ברידג'.
במשחק הגומלין, שער מוקדם כבר בדקה ה-4 של לואיס גרסיה קבע את תוצאת המשחק, 1-0 מפתיע לליברפול, שהעפילה לגמר בפעם השישית בתולדותיה.
בהגרלת הבתים שובצה מילאן בבית ו', יחד עם ברצלונה, שחטאר דונצק וגלאזגו סלטיק.
מילאן סיימה בראש הבית, עם ארבעה ניצחונות (ניצחה בכל משחקי הבית שלה בשלב זה), תיקו אחד (סלטיק) והפסד אחד (ברצלונה).
תוצאותיה הבולטות בשלב זה היו ניצחון ביתי של 1-0 מול ברצלונה, משער של אנדריי שבצ'נקו, וניצחון 4-0 ביתי מול שחטאר דונצק.
שלב הבתים - מילאןקבוצהמשחקיםניצחונותתיקוהפסדיםשערי זכותשערי חובההפרש שעריםנקודות מילאן64111037+13 ברצלונה6312963+10שחטאר דונצק6204594-6סלטיק61234106-5
בשלב שמינית הגמר קיבלה מילאן הגרלה קשה, בדמותה של מנצ'סטר יונייטד מאנגליה.
הרנן קרספו כבש את שער הניצחון באולד טראפורד ומילאן ניצחה 1-0 בחוץ.
גם במשחק הבית מילאן ניצחה באותה תוצאה משער של קרספו, השלימה ניצחון כפול והעפילה לרבע הגמר.
הגרלת רבע הגמר זימנה למילאן דרבי עירוני מול אינטר.
במשחק הראשון, משחק הבית של מילאן, ניצחה הקבוצה 2-0, משערים של יאפ סתאם ואנדריי שבצ'נקו.
במשחק הגומלין מילאן הובילה 1-0 משער של שבצ'נקו בדקה ה-30, אך המשחק הופסק בדקה ה-72, בעקבות השלכת אבוקות למגרש מצד אוהדי אינטר, כשאחת מהן פגעה בשוער מילאן, דידה.
אופ"א קבעה כי מילאן תזכה בניצחון טכני של 3-0, ועל אינטר הטילה אופ"א עונש של 4 משחקי רדיוס.
בחצי הגמר, מילאן הוגרלה לשחק מול פ.ס.וו.
במשחק הראשון, מילאן גברה על איינדהובן 2-0. במשחק הגומלין מילאן נקלעה לפיגור 2-0, אך דקה אחת בתוך תוספת הזמן הצליח מאסימו אמברוזיני לכבוש שער חוץ יקר.
דקה לאחר מכן איינדהובן עוד עלתה ליתרון 3-1, אבל שער החוץ הספיק למילאן כדי להעפיל לגמר ה-10 בתולדותיה.
מילאן, הפייבוריטית לזכות בתואר, פתחה את המשחק בסערה.
כבר בדקה הראשונה, כדור חופשי של אנדראה פירלו הגיע לקפטן פאולו מלדיני שבעט פנימה וקבע 1-0 למילאן.
בדקה ה-23 ליברפול נאלצה לבצע חילוף כפוי, כשהארי קיואל נפגע במפשעה והוחלף על ידי ולדימיר שמיצר.
בדקה ה-39, מסירה של קאקה מצאה את אנדריי שבצ'נקו, שהעביר כדור להרנן קרספו, והאחרון כבש לרשת של יז'י דודק וקבע 2-0.
חמש דקות עברו, וכדור של קאקה מצא את קרספו, שהקשית מעל השוער כדי לקבוע 3-0.
ליברפול הציגה מערך התקפי יותר במחצית השנייה, והצליחה לחזור למשחק בדקה ה-54, כשקפטן הקבוצה סטיבן ג'רארד נגח פנימה הגבהה של ג'ון ארנה ריסה.
שתי דקות בלבד לאחר מכן, שמיצר הכניע את דידה וצימק את התוצאה ל-3-2. שוב עברו שתי דקות, וג'רארד הוכשל ברחבה על ידי ג'נארו גאטוזו.
צ'אבי אלונסו החמיץ אך כבש את הכדור החוזר כדי לקבוע 3-3, ליברפול כובשת 3 פעמים תוך 6 דקות.
שתי הקבוצות יכלו להכריע את המשחק, אך כשלו והמשחק הלך להארכה, בפעם ה-13 בתולדות הגמרים בטורניר.
המשחק בהארכה היה צמוד, עם הזדמנויות לשתי הקבוצות, אך לא נפלו במהלכה שערים, והמשחק עבר להכרעה בדו-קרב פנדלים.
מילאן החמיצה את שתי הבעיטות הראשונות שלה, כשסרג'יניו בעט מחוץ למסגרת והכדור של אנדראה פירלו נעצר על ידי דודק.
ליברפול כבשה את שתי הבעיטות הראשונות ועלתה ליתרון 2-0 אחרי שתי בעיטות.
את הפנדל השלישי שלה ליברפול החמיצה, כשדידה עצר את הבעיטה של ג'ון ארנה ריסה, וההחמצה האחרונה הייתה שייכת לאנדריי שבצ'נקו, שנהדף על ידי דודק - עצירה שנייה של השוער הפולני, וליברפול זכתה בפעם החמישית בתולדותיה בתואר.
ליברפול מילאןשערים 3 3בעיטות לשער 15 22בעיטות למסגרת 7 10החזקת כדור 45% 55%קרנות 4 10עבירות 23 16נבדלים 5 7כרטיסים צהובים 2 0כרטיסים אדומים 0 0
גמר מונדיאל 1986 התקיים באצטדיון האצטקה במקסיקו סיטי שבמקסיקו ב-29 ביוני 1986, ובו נקבע שאלופת העולם לשנת 1986 היא נבחרת ארגנטינה, שניצחה את סגנית אלופת העולם המכהנת, נבחרת גרמניה המערבית, בתוצאה .
ארגנטינה ניצחה בזכות שערים של חוסה לואיס בראון, חורחה ולדאנו וחורחה בורוצ'גה, וזכתה בפעם השנייה בתולדותיה בגביע העולם.
לארגנטינה הייתה זו הופעה שלישית בגמר המונדיאל.
לנבחרת גרמניה המערבית הייתה זו הופעה חמישית בגמר.
משחק זה היה המפגש השלישי בין הנבחרות אלו בגביע העולם.
בית ב' במונדיאל 1966. המשחק בין ארגנטינה ומערב גרמניה הסתיים בתוצאת שוויון 0-0.
ארגנטינהשלבגרמניה המערביתיריבהתוצאהשלב הבתיםיריבהתוצאה1 - 3משחק ראשון1 - 11 - 1משחק שני1 - 20 - 2משחק שלישי2 - 0טבלת בית א'טבלות סופיותטבלת בית ה'יריבהתוצאהשלבי הנוקאאוטיריבהתוצאה0 - 1שמינית הגמר0 - 11 - 2רבע הגמר0 - 0ה (1 - 4פ)0 - 2חצי הגמר0 - 2
רומואלדו ארפי פיליו הברזילאי נבחר לשופט המשחק יחד עם עוזרי השופט, אריק פרדריקסון השוודי וברני אולואה מוררה מקוסטה ריקה, שנבחרו לשמש כקוונים במשחק.
במהלך הטורניר, פיליו שפט במשחק מבית ג' בין ו (1-1), ובשמינית הגמר בין ו (0-2).
גם הקוונים שימשו כשופטים ראשיים במהלך הטורניר.
פרדריקסון שפט במשחק מבית א' בין ו (1-1), וכן בשמינית הגמר בין ו (3-4 לאחר הארכה).
מוררה שימש כשופט ראשי במשחק של ארגנטינה בשלב הבתים, כששפט במשחק מבית א' בינה ובין , שהסתיים בניצחונה של ארגנטינה 2-0.
פיליו היה השופט הברזילאי השני ששופט את משחק גמר גביע העולם, אחרי שארנלדו סזאר קואליו שפט את משחק הגמר בטורניר הקודם, מונדיאל 1982, בין ו.
ארגנטינה עלתה ליתרון ראשון במשחק אחרי 23 דקות.
עבירה של לותר מתאוס על חוסה לואיס קוצ'ופו מימין לרחבה, זיכתה את ארגנטינה בכדור חופשי.
את הכדור הגביה חורחה בורוצ'גה אל ראשו של המגן חוסה לואיס בראון, שנגח אל הרשת.
היתרון של ארגנטינה נשמר עד לסיום המחצית, בתוצאה 1-0.
בדקה ה-56 של המשחק, ארגנטינה הכפילה את יתרונה, כשכדור של הקטור אנריקה מצא את חורחה ולדאנו, שנכנס לרחבה מצד שמאל, וגלגל לפינה הרחוקה של השוער הראלד שומאכר, וקבע 2-0.
גרמניה הצליחה לכבוש בדקה ה-74. כדור קרן מאגף שמאל של אנדראס ברמה מצא את הראש של רודי פלר, שנגח לכיוון השער, וקרל היינץ רומניגה דחק את הכדור אל הרשת.
כעבור שבע דקות, מהלך דומה של הגרמנים הניב את השוויון, כאשר שוב כדור קרן מאגף שמאל של ברמה הגיע לרחבה, הפעם תומאס ברטולד נגח לכיוון השער, ורודי פלר השלים בנגיחה נוספת אל הרשת וקבע שוויון 2-2.
שלוש דקות בלבד לאחר שער השוויון של גרמניה, בדקה ה-84, דייגו מראדונה קיבל כדור במרכז המגרש, ותחת שמירה הצליח להעביר כדור עומק לחורחה בורוצ'גה, שהשתלט על הכדור, חדר איתו לתוך הרחבה, ומול השוער גלגל פנימה את השער שקבע את תוצאת הסיום, 3-2 לארגנטינה, שזוכה בגביע העולמי השני בתולדותיה.
גרמניה המערבית מפסידה במשחק גמר מונדיאל שני ברציפות.
קוונים: אריק פרדריקסון, ברני אולואה מוררה
גמר מונדיאל 1994 התקיים ברוז בול בפסדינה שבקליפורניה, ארצות הברית ב-17 ביולי 1994, ובו נקבע שאלופת העולם לשנת 1994 היא נבחרת ברזיל, שניצחה את נבחרת איטליה, בתוצאה בדו-קרב בעיטות עונשין, לאחר שוויון 0-0 בתום ההארכה.
זוהי הייתה הזכייה הרביעית בתולדותיה בגביע העולם, ובכך הפכה לנבחרת בעלת מספר הזכיות הרב ביותר בטורניר, כשעקפה את יריבתה בגמר וכן את , שצברו עד אז שלוש זכיות כל אחת.
משחק זה היה הראשון בהיסטוריה של משחקי גמר המונדיאל בו לא נכבשים שערים גם בתום ההארכה, והראשון בהיסטוריה שהוכרע בדו-קרב בעיטות עונשין.
היה זה מפגש הגמר השני בין הנבחרות, לאחר שנפגשו בעבר בגמר מונדיאל 1970. היחידות עד אז שנפגשו פעמיים במסגרת גמר המונדיאל הן ו, בגמר מונדיאל 1986 ובגמר מונדיאל 1990.
ברזיל הקדישה את הניצחון לאיירטון סנה הברזילאי, שלוש פעמים אלוף העולם של סבב פורמולה 1, שנהרג בתאונה חודשיים וחצי קודם לכן.
לברזיל הייתה זו הופעה חמישית בגמר המונדיאל (כולל מונדיאל 1950, בו לא התקיים משחק גמר, אך משחקה מול אורוגוואי נחשב בעיני רבים למשחק הגמר של הטורניר).
גם לנבחרת איטליה הייתה זו הופעה חמישית בגמר.
משחק זה היה המפגש החמישי בין הנבחרות אלו בגביע העולם, ומשחק הגמר השני ביניהן.
חצי גמר מונדיאל 1938. איטליה ניצחה בתוצאה 2-1 והעפילה לגמר, בדרך לזכייה בטורניר
גמר מונדיאל 1970. ברזיל זכתה בטורניר לאחר ניצחון בתוצאה 4-1 במשחק הגמר מול איטליה
המשחק על המקום השלישי, מונדיאל 1978. ברזיל סיימה שלישית בטורניר לאחר ניצחון בתוצאה 2-1 מול איטליה
בית ג', שלב הבתים השני, מונדיאל 1982. איטליה ניצחה בתוצאה 3-2, הבטיחה את ראשות הבית והעפילה לחצי הגמר, בדרך לזכייה בטורניר
ברזילשלבאיטליהיריבהתוצאהשלב הבתיםיריבהתוצאה0 - 2משחק ראשון1 - 00 - 3משחק שני0 - 11 - 1משחק שלישי1 - 1טבלת בית ב'טבלות סופיותטבלת בית ה'יריבהתוצאהשלבי הנוקאאוטיריבהתוצאה0 - 1שמינית הגמר1 - 2 ה2 - 3רבע הגמר1 - 20 - 1חצי הגמר1 - 2
סאנדור פול ההונגרי נבחר לשופט המשחק יחד עם עוזרי השופט, ונאנסיו זראטה מפרגוואי ומוחמד פנאי מאיראן, שנבחרו לשמש כקוונים במשחק, ופרנצ'יסקו אוסקר למולינה מארגנטינה ששימש כשופט רביעי.
פול היה לשופט ההונגרי היחיד בהיסטוריה ששפט משחק גמר מונדיאל.
שלוש שנים מאוחר יותר, הוא שפט גם במשחק גמר ליגת האלופות 1997.
במהלך הטורניר, פול שפט בשלושה משחקים נוספים, ובשניים מהם היו מעורבות נבחרות ברזיל ואיטליה.
המשחקים ששפט היו המשחק מבית ב' בין ברזיל ו (1-1), המשחק מבית ה' בין ו (1-0), ורבע הגמר בין איטליה ו (2-1).
השופט הרביעי, למולינה, שימש כשופט ראשי פעמיים במהלך הטורניר.
הוא שפט במשחק הפתיחה, המשחק מבית א' בין ו (1-1), וכן במשחק מבית ה' בין איטליה ו (1-1).
המשחק לא התעלה לרמה גבוהה.
ברזיל התקשתה לפרוץ את ההגנה האיטלקית הקשוחה, בעוד האיטלקים הפגינו משחק אנמי ולא הגיעו למצבים משמעותיים.
הכוכבים ההתקפיים משני הצדדים, רוברטו באג'ו (5 שערים בטורניר) מאיטליה ורומאריו (5 שערים) ובבטו (3 שערים) מברזיל, לא הצליחו להתבלט במשחק הטקטי של שני המאמנים.
בסיומה של ההארכה, לא נכבשו שערים במשחק הגמר, שהסתיים בשוויון 0-0, וההכרעה עברה לדו-קרב בעיטות עונשין, לראשונה בהיסטוריה.
איטליה הוגרלה לבעוט ראשונה, ופרנקו בארזי בעט מעל למשקוף.
מרסיו סנטוס (Santos), הבועט הראשון של ברזיל, בעט כדור שנהדף על ידי שוער איטליה, ג'אנלוקה פליוקה.
לאחר שתי בעיטות מדויקות של שני הצדדים, שהעמידו את התוצאה על 2-2, דניאלה מסארו האיטלקי בעט כדור שנהדף על ידי שוערה של ברזיל, קלאודיו טפארל.
קפטן ברזיל, דונגה, כבש את הפנדל לזכות ברזיל, והתוצאה עמדה על 3-2 לאחר ארבע בעיטות לכל צד.
באחד מהרגעים המפורסמים בהיסטוריה של גביע העולם, ניגש חלוץ הנבחרת רוברטו באג'ו לבעוט את הפנדל החמישי של איטליה.
באג'ו, שכבש 5 שערים במהלך הטורניר והיה מהבולטים בשורות הנבחרת, בעט את הפנדל מעל המשקוף, והמשחק הוכרע לטובת ברזיל.
למרות שלברזיל נותרה עוד בעיטה אחת, ולמרות ששני שחקנים איטלקים אחרים החמיצו לפניו, הפך רגע ההחמצה לרגע הזכור ביותר ממשחק הגמר, ובאג'ו הפך לגיבור הטרגי של הטורניר.
באופן מדהים, באג'ו נחשב לאחד מבועטי העונשין הטובים בהיסטוריה של איטליה ושל הליגה האיטלקית.
מתוך 127 פנדלים שהוא בעט במשחקים רשמיים בכל הקריירה הוא כבש 108, והפנדל הזה היה היחידי שנבעט מחוץ למסגרת.
כמו כן, הייתה זו ההחמצה היחידה שלו בדו-קרב בעיטות עונשין מתוך 3 ניסיונות, כשבפעמיים האחרות בהם בעט במדי הנבחרת בגביע העולם (1990, 1998), הוא כבש.
שבע שנים לאחר ההחמצה, פרסם השחקן אוטוביוגרפיה בשם בעיטה לשמיים (ניתן לתרגם גם כשער לשמיים, באיטלקית: Una Porta nel Cielo), שתיאר בהרחבה את רגשותיו לפני ואחרי הבעיטה המפורסמת.
קוונים: ונאנסיו זראטה, מוחמד פנאי
שופט רביעי: פרנצ'יסקו אוסקר למולינה
גמר מונדיאל 1998 התקיים בסטאד דה פראנס בפריז, צרפת ב-12 ביולי 1998, ובו נקבע שאלופת העולם לשנת 1998 היא נבחרת צרפת, שניצחה את אלופת העולם המכהנת, ברזיל, בתוצאה , מצמד שערים של השחקן המצטיין זינדין זידאן, ושער נוסף של עמנואל פטי.
צרפת הגיעה לגמר לראשונה בתולדותיה, זכתה בגביע הראשון בתולדותיה, והייתה לנבחרת השביעית שזוכה בטורניר (כיום מספר הנבחרות שזכו בטורניר עומד על שמונה, אחרי זכייתה של במונדיאל 2010).
מועד הזכייה, יומיים בלבד לפני יום הבסטיליה, רק הוסיף לחשיבותו של המאורע.
אירוע משמעותי שהתרחש לפני הגמר, נגע במצבו הבריאותי של חלוץ נבחרת ברזיל, שכבש לזכותה 4 שערים ובישל 3 נוספים עד משחק הגמר, רונאלדו.
שאלות רבות עלו לגבי מצבו, בין היתר דובר על התקף אפילפטי, התמוטטות עצבים, תגובה לזריקת הרגעה ואפילו אירוע לב ורונאלדו לא היה מתוכנן לפתוח במשחק.
לבסוף, רק כשעה לפני תחילת הגמר, הוחלט על שיתופו בהרכב.
רונאלדו אמנם שיחק 90 דקות, אך כצפוי עקב מצבו, לא תרם למשחק הנבחרת ורשם משחק חלש.
לברזיל הייתה זו הופעה שישית בגמר המונדיאל (כולל מונדיאל 1950, בו לא התקיים משחק גמר, אך משחקה מול נחשב בעיני רבים למשחק הגמר של הטורניר).
הישג השיא של נבחרת צרפת עד למשחק זה, היה המקום השלישי במונדיאל 1958 ובמונדיאל 1986. היה זה גם טורניר המונדיאל הראשון שבו השתתפה עד מאז מונדיאל 1986, מאחר שהיא כלל לא העפילה משלב המוקדמות לשני הטורנירים הקודמים, בשנים 1990 ו-1994.
משחק זה היה המפגש השלישי בין הנבחרות בגביע העולם.
חצי גמר מונדיאל 1958. ברזיל ניצחה בתוצאה 5-2, במשחק בו כבש פלה שלושה שערים, והעפילה לגמר, בדרך לזכייה בטורניר
רבע גמר מונדיאל 1986. צרפת ניצחה את ברזיל בתוצאה 4-3 בדו-קרב בעיטות עונשין, לאחר 1-1 בתום ההארכה.
את הטורניר סיימה צרפת במקום השלישי
צרפתשלבברזיליריבהתוצאהשלב הבתיםיריבהתוצאה0 - 3משחק ראשון1 - 20 - 4משחק שני0 - 31 - 2משחק שלישי2 - 1טבלת בית ג'טבלות סופיותטבלת בית ה'יריבהתוצאהשלבי הנוקאאוטיריבהתוצאה0 - 1 שער זהבשמינית הגמר1 – 40 - 0 (3 - 4 פ)רבע הגמר2 - 31 - 2חצי הגמר1 - 1 (2 - 4 פ)
סעיד בלקולה ממרוקו נבחר לשופט המשחק יחד עם עוזרי השופט, מארק וורן מאנגליה ואחמט סאלי מדרום אפריקה, שנבחרו לשמש כקוונים במשחק, ורחמן אל-זאיד מערב הסעודית ששימש כשופט רביעי.
בלקולה היה לשופט האפריקני היחיד בהיסטוריה ששפט משחק גמר מונדיאל.
במהלך הטורניר, בלקולה שפט בשני משחקים נוספים.
המשחקים ששפט היו המשחק מבית ו' בין ו (0-2) והמשחק מבית ח' בין ו (0-1).
בשעות שלפני המשחק, עלה רבות נושא בריאותו של חלוץ ברזיל, רונאלדו, והאפשרות שלא יעלה בהרכב הפותח.
בסופו של דבר הוחלט כי יעלה לשחק, והוא פתח בהרכב.
השער הראשון במשחק נכבש בדקה ה-27, כשזינדין זידאן כבש בנגיחה כדור קרן מצד ימין שהוגבה לרחבה.
מספר דקות לאחר מכן, כדור ארוך של דונגה מצא את רונאלדו, אך החלוץ נתקל בשוער צרפת פביאן בארטז שיצא לעברו.
השניים נזקקו לטיפול רפואי אך תוך דקות ספורות התאוששו וחזרו לשחק.
בתוך תוספת הזמן של המחצית הראשונה, צרפת כבשה שער כמעט זהה, כששוב זידאן נגח פנימה כדור קרן, שהפעם הוגבה מצד שמאל.
רונאלדו ניסה להגיע לכדור שהוגבה, אך פספס אותו, וכך זידאן הצליח להכפיל את התוצאה.
במחצית השנייה הורחק מרסל דסאי בכרטיס צהוב שני בדקה ה-68, אך צרפת החזיקה מעמד, ובתוספת הזמן של המשחק קבעה את תוצאת הסיום, כשפטריק ויירה מצא את חברו לקבוצת ארסנל, עמנואל פטי, באגף שמאל של הרחבה, והאחרון המשיך בנגיעה אחת לפינה הרחוקה ופנימה.
המשחק הסתיים בתוצאה 3-0, וקפטן הנבחרת דידייה דשאן זכה להניף את גביע העולם הראשון בהיסטוריה של צרפת.
קוונים: מארק וורן, אחמט סאלי
גמר מונדיאל 1990 התקיים בסטאדיו אולימפיקו ברומא, איטליה ב-8 ביולי 1990, ובו נקבע שאלופת העולם לשנת 1990 היא נבחרת גרמניה המערבית, שניצחה את אלופת העולם המכהנת, ארגנטינה, בתוצאה , משער בבעיטת עונשין של אנדראס ברמה בדקות הסיום של המשחק.
לגרמניה הייתה זו הזכייה השלישית בתולדותיה בגביע העולם.
הנבחרות נפגשו בפעם השלישית בגמר מונדיאל 2014, בו ניצחה גרמניה בתוצאה 1-0, והיו ליחידות שנפגשות שלוש פעמים במשחק הגמר.
במשחק זה נקבעו מספר תקדימים נוספים.
היה זה משחק הגמר הדל ביותר בשערים עד אז, עם שער אחד בלבד.
בכך שארגנטינה לא הצליחה לכבוש, נקבע שלראשונה במשחק הגמר, אחת הנבחרות לא כובשת שער במשחק.
מגן נבחרת ארגנטינה, פדרו מונסון, היה לשחקן הראשון בהיסטוריית משחקי הגמר שהורחק, לאחר שספג כרטיס אדום ישיר בעקבות עבירה על חלוץ נבחרת גרמניה, יורגן קלינסמן, בדקה ה-65. הופעתה השישית של נבחרת גרמניה במשחק הגמר, הציב אותה בראש טבלת הנבחרות המופיעות בגמר.
היא עדיין מחזיקה בשיא זה, עם 8 הופעות.
כמו כן, הייתה זו הופעתה השלישית ברציפות בגמר, הישג ששוחזר על ידי , שהשתתפה במשחק הגמר ב-1994, 1998 ו-2002.
לארגנטינה הייתה זו ההופעה הרביעית במשחק הגמר.
משחק זה היה המפגש הרביעי בין הנבחרות בגביע העולם.
בית א' במונדיאל 1958, גרמניה המערבית גברה על ארגנטינה בתוצאה 1-3.
בית ב' במונדיאל 1966, המשחק בין ארגנטינה וגרמניה המערבית הסתיים בשוויון 0-0.
גמר מונדיאל 1986, ארגנטינה גברה על גרמניה המערבית בתוצאה 3-2 וזכתה בגביע העולם.
אדגרדו קודסאל ממקסיקו נבחר לשופט המשחק יחד עם עוזרי השופט, ארמנדו פרז הויוס מקולומביה ומיכאל ליסטקביץ מפולין, שנבחרו לשמש כקוונים במשחק.
קודסאל, שהיגר למקסיקו עם משפחתו מאורוגוואי, היה לשופט המקסיקני היחיד בהיסטוריה ששפט משחק גמר מונדיאל.
אביו, חוסה מריה קודסאל, תחת אזרחות אורוגוואי, גם הוא שפט בטורניר מונדיאל, בשנת 1966.
במהלך הטורניר, קודסאל שפט בשני משחקים נוספים.
המשחקים ששפט היו המשחק מבית א' בין ו (0-1) והמשחק ברבע הגמר בין ו (2-3 בהארכה).
במהלך משחק זה, שרק קודסאל לשלוש בעיטות עונשין, וזכה למחמאות על שליטתו במשחק.
במשחק הגמר, ספג השופט ביקורות רבות, בעיקר מהצד הארגנטינאי.
החלטתו להעניק כדור עונשין שנוי במחלוקת לגרמניה שלבסוף הכריע את המשחק, בנוסף על הרחקת שני שחקנים מנבחרת ארגנטינה, והעובדה שלא שרק לכדור עונשין לזכות ארגנטינה, עוררו כנגדו זעם רב.
על אף פרישתו זמן קצר לאחר הטורניר, כרזות בגנותו נתלו על ידי אוהדי ארגנטינה במשחקי הנבחרת במונדיאל 1994.
בעקבות משחק חצי הגמר מול , ארגנטינה הגיעה למשחק ללא ארבעה משחקניה - ריקרדו ג'וסטי הורחק במשחק, חוליו אולרטיקואצ'אה, סרחיו בטיסטה וקלאודיו קאניג'ה ספגו כרטיסים צהובים שמנעו את השתתפותם.
ג'וסטי, אולרטיקואצ'אה ובטיסטה היו בהרכב הפותח של הנבחרת בגמר המונדיאל הקודם.
המשחק עצמו התאפיין במשחק הגנתי ומבוקר, במיוחד מצד ארגנטינה, שמיעטה להתקיף, וסיימה את המשחק עם בעיטה אחת בלבד לכיוון השער.
ניכר היה שארגנטינה רוצה להביא את המשחק להכרעה בבעיטות עונשין, לאחר שאת שלבי רבע הגמר וחצי הגמר הכריעה בדו-קרב כזה.
המחצית הראשונה הסתיימה בשוויון 0-0, ללא מצבים מיוחדים מצד שתי הנבחרות.
כרבע שעה מפתיחת המחצית השנייה, שחקנה המחליף של ארגנטינה, גבריאל קלדרון תוקל על ידי לותר מתאוס.
בהחלטה שנויה במחלוקת, החליט השופט קודסאל שלא לשרוק לכדור עונשין לזכות ארגנטינה.
בדקה ה-65 הכשיל פדרו מונסון הארגנטינאי את חלוץ גרמניה יורגן קלינסמן, כשגלש לעברו כשרגלו מוגבהת מעל הקרקע.
בגלל הגבהת הרגל, החליט השופט לשלוף לו את הכרטיס האדום הישיר, ובכך להפוך את מונסון למורחק הראשון בתולדות משחקי גמר המונדיאל.
בדקה ה-83, נכנס מגן ארגנטינה רוברטו סנסיני לתיקול מול חלוץ גרמניה, רודי פלר.
על אף שלא נראה בבירור אם אכן הייתה עבירה, השופט המקסיקני החליט לשרוק לכדור עונשין מ-11 מטר לזכות גרמניה.
לאחר שתי דקות של ויכוחים מצד שחקני ארגנטינה, ולרקע תנועות המחאה של מאמן הנבחרת קרלוס בילארדו, בוצעה הבעיטה על ידי המגן השמאלי של גרמניה, אנדראס ברמה.
ברמה בעט כדור שטוח לצד שמאל.
שוער ארגנטינה, סרחיו גויקוצ'אה אמנם זינק לכיוון הבעיטה, אך לא הצליח לעצור, וגרמניה עלתה ליתרון ראשון במשחק.
שתי דקות אחר כך, שחקן גרמניה יורגן קוהלר אחז בכדור לפני ביצוע כדור חוץ על מנת לבזבז זמן.
גוסטבו דסוטי הארגנטינאי תקף אותו במכה לכיוון הצוואר כדי להוציא ממנו את הכדור, וספג מהשופט כרטיס אדום, שהשאיר את נבחרתו ב-9 שחקנים.
המשחק הסתיים בתוצאה 1-0, וקפטן הנבחרת לותר מתאוס, שאף זכה בתואר השחקן המצטיין בטורניר, הניף את הגביע השלישי בתולדות גרמניה.
קוונים: ארמנדו פרז הויוס, מיכאל ליסטקביץ
גמר מונדיאל 2002 התקיים באצטדיון הבינלאומי ביוקוהמה, יפן ב-30 ביוני 2002, ובו נקבע שאלופת העולם לשנת 2002 היא נבחרת ברזיל, שניצחה את גרמניה בתוצאה , מצמד שערים של השחקן המצטיין במשחק וזוכה פרס נעל הזהב של הטורניר, רונאלדו, במחצית השנייה.
היה זה משחק הגמר הראשון בין הנבחרות, וברזיל זכתה בפעם החמישית בתולדותיה בגביע.
בכך שיפרה ברזיל את מעמדה כשיאנית הזכיות בגביע העולם.
לנבחרת גרמניה הייתה זו הופעה ראשונה בגמר כנבחרת מאוחדת, ולא כנבחרת גרמניה המערבית.
קפטן ברזיל, קאפו, היה לכדורגלן היחיד בהיסטוריה ששיחק בשלושה משחקי גמר מונדיאל רצופים.
לברזיל הייתה זו הופעה שלישית ברציפות במשחק גמר המונדיאל (ניצחון ב-1994, הפסד ב-1998).
בכך השוויתה את שיאה של יריבתה במשחק, גרמניה (הפסדים ב-1982 ו-1986, ניצחון ב-1990).
ברזיל רשמה הישג נוסף, כשהייתה לראשונה בהיסטוריה שניצחה בכל שבעת משחקיה בטורניר, ללא הארכה או דו-קרב בעיטות עונשין.
שתי הנבחרות העפילו לגמר שביעי בתולדותיהן (מספר ההופעות של ברזיל כולל את מונדיאל 1950, בו לא התקיים משחק גמר, אך משחקה מול נחשב בעיני רבים למשחק הגמר של הטורניר), יותר מכל נבחרת אחרת.
כיום גרמניה מחזיקה בשיא לבדה לאחר הופעתה השמינית, בגמר מונדיאל 2014. ברזיל ניצחה עד אז בארבעה משחקי גמר (1958, 1962, 1970, 1994) והפסידה בשניים (המרקנאסו, שנחשב לגמר מונדיאל 1950, ובגמר המונדיאל הקודם ב-1998).
הפסדה של גרמניה, שכשלה בניסיונה להשתוות לברזיל כשיאנית הזכיות, הציב אותה כשיאנית ההפסדים במשחקי הגמר, עם ארבעה הפסדים.
על אף ששתי הנבחרות הופיעו במשחקי הגמר יותר מכל נבחרת אחרת, היה זה הגמר הראשון בהיסטוריה בו נפגשו אחת עם השנייה.
יתרה מכך, בכל היסטוריית המונדיאלים, מעולם לא נפגשה ברזיל מול נבחרת גרמניה המאוחדת או מול .
ברזילשלבגרמניהיריבהתוצאהשלב הבתיםיריבהתוצאה1 - 2משחק ראשון0 - 80 - 4משחק שני1 - 12 - 5משחק שלישי0 - 2טבלת בית ג'טבלות סופיותטבלת בית ה'יריבהתוצאהשלבי הנוקאאוטיריבהתוצאה0 - 2שמינית הגמר0 – 11 - 2רבע הגמר0 - 10 - 1חצי הגמר0 - 1
ברזיל הוגרלה לבית ג', לצד נבחרות , ו.
במשחקה הראשון מול טורקיה עוד נקלעה לפיגור במחצית, בדרך לניצחון 1–2, עם שער ניצחון של ריבאלדו בדקה ה-86. בשני המשחקים הנותרים, ברזיל הפגינה יכולת התקפית גבוהה כשכבשה תשעה שערים נוספים, בניצחונות 0–4 על סין ו-2–5 על קוסטה ריקה.
רונאלדו, חלוץ הנבחרת ואחד ממצטייני הטורניר, כבש בכל אחד ממשחקי שלב הבתים, ארבעה שערים מתוך ה-11 של נבחרתו.
בשמינית הגמר פגשה ברזיל את , ורונאלדו המשיך את רצף הכיבושים שלו, כשקבע בדקה ה-87 את תוצאת הסיום, 0-2, לאחר שער יתרון של ריבאלדו במהלך המחצית השנייה.
ברבע הגמר פגשה ברזיל את החזקה, שגם עלתה ליתרון בדקה ה-23 משערו של מייקל אואן.
ריבאלדו איזן בדקת הסיום של המחצית הראשונה, וכדור חופשי מדויק של רונאלדיניו לרשת של דייוויד סימן, חמש דקות מפתיחת המחצית השנייה, קבע את תוצאת המשחק.
שבע דקות מאוחר יותר הורחק רונאלדיניו, מה שמנע ממנו את ההשתתפות בחצי הגמר, אך למרות החיסרון המספרי שמרה ברזיל על הניצחון בדרך למפגש שני בטורניר מול נבחרת טורקיה.
בדקה ה-49 כבש רונאלדו את שערו השישי בטורניר, שקבע את תוצאת המשחק, 0-1 לברזיל, שהבטיחה את מקומה בגמר.
גרמניה הוגרלה לבית ה', לצד נבחרות , ו.
במשחקה הראשון הדהימה גרמניה עם ניצחון 0–8 מוחץ על ערב הסעודית, כשמירוסלב קלוזה כובש שלושה שערים.
קלוזה הוסיף שער נוסף גם במשחק השני של גרמניה, מול אירלנד, אך שניות ספורות לסיום המשחק כבש רובי קין את שער השוויון, והקבוצות נפרדו בתוצאה 1-1. קלוזה כבש גם במשחקה השלישי של גרמניה, בניצחון 0–2 על קמרון, ובכך העלה את מאזנו לחמישה שערים מתוך ה-11 שכבשה נבחרתו.
קלוזה לא הוסיף לכבוש עוד בטורניר.
בכל השלבים הנותרים עד לגמר, ניצחה גרמניה בתוצאה זהה, 0-1 בתום 90 דקות.
בשמינית הגמר אוליבר נויביל כבש שתי דקות בלבד לסיום המשחק מול .
ברבע הגמר היה זה מיכאל באלאק שכבש לאחר 39 דקות בניצחון נבחרתו על .
בחצי הגמר באלאק כבש פעם נוספת את שער הניצחון של נבחרתו, הפעם בדקה ה-74 מול אחת משתי המארחות של הטורניר, .
בכך הבטיחה גרמניה את העפלתה לגמר הטורניר.
פיירלואיג'י קולינה מאיטליה, שנחשב לאחד השופטים הטובים בכל הזמנים, נבחר לשופט המשחק.
עוזרי השופט ליף לינדברג משוודיה ופיליפ שארפ מאנגליה נבחרו לשמש כקוונים במשחק, ויו דאלאס מסקוטלנד שימש כשופט רביעי.
קולינה היה לשופט האיטלקי השני ששופט גמר מונדיאל, אחרי סרג'יו גונלה ב-1978. גם בגמר מונדיאל 2014 שובץ שופט איטלקי, ניקולה ריצולי.
הוא שפט בעברו את גמר טורניר הכדורגל של אולימפיאדת אטלנטה (1996) בין ל, ואת גמר ליגת האלופות 1999 בין מנצ'סטר יונייטד לבאיירן מינכן.
במהלך הטורניר, קולינה שפט בשני משחקים נוספים.
המשחקים ששפט היו המשחק מבית ו' בין ל (0-1, משער בכדור עונשין שהעניק קולינה) ומשחק שמינית הגמר בין ל (0-1).
גרמניה עלתה למשחק ללא מיכאל באלאק, שכבש את שער הניצחון בשני משחקיה הקודמים.
במשחק חצי הגמר מול , בדקה ה-71, כ-4 דקות בלבד לפני שכבש את שער הניצחון במשחק, ספג באלאק כרטיס צהוב שגרר את הרחקתו ממשחק הגמר.
ברזיל שיתפה במשחק חמישה שחקנים ששיחקו בגמר המונדיאל הקודם: קאפו, רוברטו קרלוס, ריבאלדו ורונאלדו שעלו בהרכב הפותח למשחק פתחו גם בגמר 1998. דנילסון, שעלה כמחליף בגמר 1998, עלה כמחליף בדקת הסיום של המשחק.
המחצית הראשונה התאפיינה עם שליטה של גרמניה בכדור שלא הניבה מצבי כיבוש, כשמנגד ברזיל הגיעה למספר מצבים על אף שלא שלטה במשחק.
תוצאת הסיום של המחצית הייתה שוויון 0-0.
במחצית השנייה, ברזיל הצליחה להשיג את השער הראשון בדקה ה-67. ריבאלדו בעט כדור חזק מ-25 מטרים לעבר מרכז השער.
שוער גרמניה, אוליבר קאן, ניסה לקלוט את הכדור, אך הכדור ניתז מחזהו ובין ידיו הישר לרגליו של רונאלדו שהסתער לעברו, ומקרוב בעט פנימה.
בדקה ה-79, קלברסון העביר כדור שטוח מאגף ימין לכיוון מרכז הרחבה.
ריבאלדו דילג מעל הכדור, מה שהשאיר את הכדור לרונאלדו, שגלגל לפינה הימנית של השער והכניע את קאן, כדי לקבוע את תוצאת הסיום, 0-2 לברזיל.
לרונאלדו היה זה השער השני במשחק והשמיני בטורניר.
עם סיום המשחק, קפטן הנבחרת קאפו זכה להניף את גביע העולם החמישי בהיסטוריה של ברזיל.
קוונים: ליף לינדברג, פיליפ שארפ
גמר מונדיאל 2006 התקיים באצטדיון האולימפי, ברלין, גרמניה ב-9 ביולי 2006, ובו נקבע שאלופת העולם לשנת 2006 היא נבחרת איטליה, שניצחה את נבחרת צרפת, בתוצאה בדו-קרב בעיטות עונשין, לאחר שוויון 1-1 בתום ההארכה.
זו הייתה הזכייה הרביעית של איטליה בגביע העולם.
היה זה משחק הפרישה מכדורגל של קפטן נבחרת צרפת, זינדין זידאן.
בדקה ה-110 זידאן הורחק בכרטיס אדום לאחר שנגח בחזהו של בלם איטליה, מרקו מטראצי, בעקבות טראש טוק מצידו של האיטלקי.
הייתה זו ההרחקה השנייה (והראשונה שמתרחשת בהארכה) בהיסטוריית משחקי הגמר.
בנוסף, זידאן הצטרף לריגוברט סונג מקמרון, והפך לאחד משני שחקנים בלבד שהורחקו בשני טורנירי מונדיאל שונים.
משחק זה היה משחק הגמר השני בהיסטוריה שהוכרע בדו-קרב בעיטות עונשין, כשבראשון הפסידה איטליה ל בגמר מונדיאל 1994. יתרה מכך, הייתה זו הפעם הראשונה בה איטליה מנצחת דו-קרב בעיטות עונשין, לאחר שהפסידה בשלושת ניסיונותיה הקודמים, כולל אותו משחק גמר.
היה זה מפגש הגמר הראשון בין נבחרות איטליה וצרפת, והגמר הראשון מאז גמר מונדיאל 1982 בין איטליה ו אליו מגיעות שתי נבחרות מאירופה.
בפעם הראשונה מאז גמר מונדיאל 1978, ובפעם השנייה בלבד מאז גמר מונדיאל 1938, נערך משחק גמר מונדיאל שלא כולל את או .
לאיטליה הייתה זו הופעה שישית בגמר המונדיאל.
לנבחרת צרפת הייתה זו הופעה שנייה בגמר, לאחר ניצחונה על ברזיל בגמר מונדיאל 1998 שנערך בביתה.
משחק זה היה המפגש החמישי בין הנבחרות אלו בגביע העולם, ומשחק הגמר הראשון ביניהן.
רבע גמר מונדיאל 1938. איטליה ניצחה בתוצאה 1-3 את צרפת, שאירחה את הטורניר, בדרך לזכייה בגביע
שלב הבתים הראשון, מונדיאל 1978. איטליה גברה על צרפת 1-2, והגיעה עד לחצי גמר הטורניר.
צרפת לא עברה את שלב הבתים הראשון
שמינית גמר מונדיאל 1986. צרפת ניצחה את איטליה בתוצאה 0-2, בדרך למקום השלישי בטורניר
רבע גמר מונדיאל 1998. צרפת ניצחה בתוצאה 3-4 בדו-קרב בעיטות עונשין, לאחר 0-0 בתום ההארכה, בדרך לזכייה בטורניר
איטליהשלבצרפתיריבהתוצאהשלב הבתיםיריבהתוצאה0 - 2משחק ראשון0 - 01 - 1משחק שני1 - 10 - 2משחק שלישי0 - 2טבלת בית ה'טבלות סופיותטבלת בית ז'יריבהתוצאהשלבי הנוקאאוטיריבהתוצאה0 - 1שמינית הגמר1 - 30 - 3רבע הגמר0 - 10 - 2 החצי הגמר0 - 1
נבחרת איטליה הוגרלה לבית ה', לצד נבחרות , ו.
לאחר ניצחון 0-2 על גאנה במשחק הפתיחה, נפגשה איטליה עם ארצות הברית.
במשחק סוער, שהסתיים עם שלושה שחקנים מורחקים (שניים מארצות הברית, דניאלה דה רוסי מאיטליה), נפרדו הנבחרות בשוויון 1-1. דה רוסי הורחק עקב מרפק ששלח לפניו של בריאן מקברייד, שהצריך שלושה תפרים מתחת לעינו של האמריקאי.
בעקבות העבירה הגסה, הרחיקה פיפ"א את דה רוסי מארבעה משחקים, כך שיוכל לחזור ולשחק בגמר.
איטליה ניצחה גם במשחק השלישי, 0-2 את צ'כיה, וסיימה את שלב הבתים במקום הראשון, עם שער חובה אחד בלבד (שער עצמי מול ארצות הברית).
בשמינית הגמר פגשה איטליה את , במשחק שזכור בגלל שני מקרים שנויים במחלוקת.
האחד, הרחקתו של מרקו מטראצי האיטלקי בדקה ה-50, והשני הוא כדור עונשין מ-11 מטר שניתן לאיטליה בשניות הסיום של המשחק, אותו הפך פרנצ'סקו טוטי לשער הניצחון.
ברבע הגמר גברה איטליה בקלות בתוצאה 0-3 על , ובחצי גמר דרמטי הדיחה את עם ניצחון 0-2, לאחר שערים של פאביו גרוסו דקה אחת בלבד לסיום ההארכה, ושער נוסף של אלסנדרו דל פיירו דקה אחת בתוך תוספת הזמן של ההארכה.
נבחרת צרפת הוגרלה לבית ז', לצד נבחרות , ו.
היא פתחה את הטורניר עם שתי תוצאות תיקו, 0-0 מול שווייץ ו-1-1 מול קוריאה הדרומית, והצליחה להעפיל רק בזכות ניצחון במשחק השלישי מול טוגו בתוצאה 0-2. בזכות הניצחון, סיימה צרפת את הבית במקום השני והעפילה למשחק שמינית הגמר מול החזקה, שעלתה ליתרון בדקה ה-28 מפנדל של דויד וייה.
צרפת, בזכות שערים של פרנק ריברי, פטריק ויירה וזינדין זידאן, הצליחה להשלים מהפך ולנצח 1-3 בסיום 90 הדקות.
ברבע הגמר פגשה צרפת את , בשחזור של גמר מונדיאל 1998. שער בודד של תיירי הנרי בדקה ה-57, שלח את הצרפתים לחצי הגמר, שם פגשו את .
פנדל של זידאן לאחר 33 דקות קבע את תוצאת המשחק, 0-1 לצרפתים, שהעפילו לגמר השני בתולדותיהם.
הוראסיו אליזונדו הארגנטינאי נבחר לשופט המשחק.
עוזרי השופט, דריו גארסיה ורודולפו אוטרו, גם הם מארגנטינה, נבחרו לשמש כקוונים במשחק.
לואיס מדינה קנטלחו מספרד שימש כשופט רביעי.
אליזונדו היה לשופט הארגנטינאי היחיד בהיסטוריה ששפט משחק גמר מונדיאל.
כמו כן, היה לשופט הראשון שמנהל את משחק הפתיחה ומשחק הגמר באותו הטורניר.
במהלך הטורניר, אליזונדו שפט בארבעה משחקים נוספים.
המשחקים ששפט היו המשחק מבית א' שפתח את המונדיאל בין ל (2-4), המשחק מבית ה' בין ל (2-0), המשחק מבית ז' בין ל (0-2), ורבע הגמר בין ל (0-0, 1-3 לאחר דו-קרב בעיטות עונשין).
המשחק נפתח בסערה, כאשר כבר בדקה ה-7, פלורן מאלודה הצרפתי פרץ לרחבה, נתקל במרקו מטראצי ונפל אל הדשא.
השופט, בהחלטה מעוררת מחלוקת, קבע כדור עונשין מ-11 מטר לזכות צרפת, שאותו בעט וכבש זינדין זידאן.
מטראצי בעצמו כבש את שער השוויון בדקה ה-19, לאחר שאנדראה פירלו הגביה כדור קרן מצד שמאל, אותו נגח הבלם אל הרשת.
עד לסיום 90 הדקות, הגיעו שתי הנבחרות למצבי כיבוש, כולל שער בדקה ה-62 של חלוץ איטליה, לוקה טוני, שנפסל בטענת נבדל מוצדקת.
השוויון נשמר עד לסיום 90 הדקות, ובפעם החמישית בתולדות משחקי הגמר, הגיע המשחק להארכה.
דקות הפתיחה של ההארכה התאפיינו בשליטה צרפתית, אך בדקה ה-110, במשחקו האחרון בקריירה, הורחק זידאן בכרטיס אדום ישיר.
קפטן צרפת ובלם איטליה מרקו מטראצי נעו בסמיכות הרחק מהנעשה במגרש, וניתן היה לראות כי החליפו ביניהם מספר מילים.
מטראצי אחז קלות בחולצתו של זידאן, שאמר לו "אם אתה רוצה את החולצה, אתן לך אותה אחרי המשחק".
בתגובה שיגר מטראצי לעבר זידאן מספר מילים, ולאחר שזידאן החל להתרחק ממטראצי, הוא הסתובב חזרה, נגח באיטלקי בעוצמה בחזהו והפיל אותו אל הקרקע.
המשחק נעצר והשופט אליזונדו, שלא ראה את הנעשה, קיבל התראה במערכת השמע מהשופט הרביעי, ולאחר התייעצות שלף לעברו של זידאן את הכרטיס האדום.
למרות היתרון המספרי, איטליה לא הצליחה להכריע את המשחק בהארכה, ובפעם השנייה בהיסטוריה, הגיע המשחק לבעיטות הכרעה.
איטליה הוגרלה לבעוט את הבעיטה הראשונה, ואנדראה פירלו כבש.
הבועט השני של צרפת, דויד טרזגה, היה המחמיץ היחיד בדו הקרב הבעיטות, כששלח את הכדור למשקוף.
הבועט החמישי של איטליה, פאביו גרוסו, כבש את השער שהעניק לאיטליה את הניצחון במשחק.
קפטן הנבחרת, פאביו קנבארו, זכה להניף את הגביע העולמי הרביעי בתולדות נבחרת איטליה.
הסערה סביב הרחקתו של זידאן לא נרגעה גם שנים לאחר האירוע.
רק כשנה לאחר המקרה, חשף מטראצי את הקללה שהטיח בזידאן.
זידאן עצמו הבהיר, כארבע שנים לאחר האירוע, כי הוא מתחרט על המעשה, אך לא מתנצל עליו.
כארבע שנים לאחר מכן, השלימו זידאן ומטראצי, לאחר שנפגשו במקרה בבית מלון במילאנו.
קוונים: דריו גארסיה, רודולפו אוטרו
שופט רביעי: לואיס מדינה קנטלחו
גמר מונדיאל 1982 התקיים באצטדיון סנטיאגו ברנבאו במדריד, ספרד ב-11 ביולי 1982, ובו נקבע שאלופת העולם לשנת 1982 היא נבחרת איטליה, שניצחה את נבחרת גרמניה המערבית, בתוצאה .
זוהי הייתה הזכייה השלישית בתולדותיה בגביע העולם, כשהיא משווה את השיא בו אחזה כשיאנית הזכיות.
במחצית ראשונה, שהסתיימה בשוויון 0-0, נרשמה החמצת פנדל של נבחרת איטליה, הראשונה בהיסטוריה של משחקי גמר המונדיאל.
במחצית השנייה הצליחו האיטלקים לכבוש ראשונים בדקה ה-57, בדרך ליתרון של 0-3 אחרי 81 דקות, וניצחון 1-3 בתום 90 דקות.
כובש השער הראשון במשחק, חלוץ איטליה פאולו רוסי, העלה את מאזנו בטורניר לשישה שערים והבטיח את זכייתו בנעל הזהב, פרס המוענק למלך השערים של הטורניר.
כמו כן, זכה רוסי בפרס כדור הזהב המוענק לשחקן המצטיין בטורניר, ונוסד לראשונה בטורניר זה.
קפטן נבחרת איטליה, השוער דינו זוף, שהיה בן 40 בזמן הטורניר, היה לכדורגלן המבוגר ביותר בהיסטוריה שזוכה בגביע העולם.
מי ששימש כקוון במשחק היה אברהם קליין, שהיה לישראלי היחיד בהיסטוריה ששובץ לצוות השיפוט במשחק גמר מונדיאל.
לשתי הנבחרות הייתה זו הופעה רביעית בגמר המונדיאל.
נבחרת גרמניה החזיקה במאזן זהה של שני ניצחונות (1954, 1974) והפסד בודד (1966).
משחק זה היה המפגש הרביעי בין הנבחרות בגביע העולם, ומשחק הגמר הראשון ביניהן.
שלב הבתים, מונדיאל 1962. הנבחרות נפרדו בשוויון 0-0. גרמניה סיימה ראשונה בבית אך הודחה ברבע הגמר.
איטליה סיימה שלישית ולא העפילה שלב
חצי גמר מונדיאל 1970. איטליה גברה על גרמניה 3-4 בהארכה.
במשחק דרמטי באצטדיון האצטקה, גרמניה נקלעה לפיגור מוקדם, הצליחה להשוות בדקה ה-90 של המשחק ולעלות ליתרון 1-2 ארבע דקות מפתיחת ההארכה.
איטליה השלימה מהפך תוך עשר דקות וחזרה להוביל, רק כדי לשמוט את היתרון בדקה ה-110, שש דקות מאוחר יותר.
דקה אחת בלבד משער השוויון של גרמניה, הצליחה איטליה להכריע את ההתמודדות ולנצח 3-4. איטליה הובסה על ידי במשחק הגמר, גרמניה סיימה שלישית עם ניצחון על
שלב הבתים השני, מונדיאל 1978. איטליה וגרמניה נפרדו בשוויון 0-0. איטליה סיימה במקום השני בבית והפסידה במשחק על המקום השלישי, גרמניה סיימה שלישית בבית ולא העפילה לשלב הבא
בטורניר זה השתתפו לראשונה בהיסטוריה 24 נבחרות.
שיטת הטורניר הייתה שני שלבי בתים, בשלב הראשון התמודדו ארבע נבחרות בכל בית על שני המקומות הראשונים.
בשלב השני התמודדו שלוש נבחרות בכל בית על המקום הראשון שמוביל לשלב חצי הגמר.
איטליהשלבגרמניה המערביתיריבהתוצאהשלב הבתים הראשוןיריבהתוצאה0 - 0משחק ראשון2 - 11 - 1משחק שני1 - 41 - 1משחק שלישי0 - 1טבלת בית א'טבלות סופיותטבלת בית ב'יריבהתוצאהשלב הבתים השנייריבהתוצאה1 - 2משחק ראשון0 - 02 - 3משחק שני1 - 2טבלת בית ג'טבלות סופיותטבלת בית ב'יריבהתוצאהיריבהתוצאה0 - 2חצי הגמר3 - 3 (4 - 5 פ)
נבחרת איטליה הוגרלה בשלב הבתים הראשון לבית א', לצד נבחרות , ו.
איטליה לא השיגה ולו ניצחון אחד בשלב זה, כשסיימה את שלושת משחקיה בטורניר בתוצאות תיקו.
גם לנבחרת קמרון היה מאזן זהה של שלוש תוצאות תיקו בשלושה משחקים, אך איטליה העפילה בזכות מספר שערי הזכות שלה, שעמד על שניים לעומת אחד של קמרון.
מלך שערי הטורניר, פאולו רוסי, לא כבש כלל בשלב זה.
בשלב הבתים השני איטליה פגשה את הפייבוריטית לזכייה בטורניר, , ואת אלופת העולם המכהנת, .